**Národná rada Slovenskej republiky**

**IV. volebné obdobie**

**7 1 8**

# V l á d n y n á v r h

Zákon

**z ... 2008,**

**ktorým sa mení a dopĺňa zákon č. 300/2005 Z. z. Trestný zákon**

**v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 300/2005 Z. z. Trestný zákon v znení zákona č. 650/2005 Z. z., zákona č. 692/2006 Z. z., zákona č. 218/2007 Z. z. a zákona č. ...../2008 Z. z. sa mení a dopĺňa takto:

1. V § 269 ods. 1 písm. a) sa na konci vypúšťa slovo „alebo“.

2. V § 269 ods. 1 písm. b) sa na konci pripája slovo „alebo“.

3. V § 269 sa odsek 1 dopĺňa písmenom c), ktoré znie:

„c) ako oprávnená osoba na strane predávajúceho určí cenovú ponuku, na základe ktorej dôjde k  predaju tovaru alebo poskytnutiu služby za cenu prevyšujúcu obmedzenie ustanovené všeobecne záväzným právnym predpisom, alebo rozhodnutím vydaným na jeho základe,“.

4. V § 269 ods. 2 písm. a) sa za slovo „ním“ vkladajú slová „pre seba alebo iného“.

5. V § 269 ods. 3 sa za slovo „ním“ vkladajú slová „pre seba alebo iného“.

6. V § 269 ods. 4 sa za slovo „ním“ vkladajú slová „pre seba alebo iného“.

7. Za § 269 sa vkladá § 269a, ktorý vrátane nadpisu znie:

„§ 269a

Nekalé obchodné praktiky voči spotrebiteľovi

(1) Kto poruší práva spotrebiteľa konaním spočívajúcim v obchodných praktikách, ktoré sa podľa osobitného predpisu o ochrane spotrebiteľa považujú za každých okolností za nekalé,

1. hoci bol za taký čin v predchádzajúcich dvadsiatich štyroch mesiacoch odsúdený alebo z výkonu trestu odňatia slobody uloženého za taký čin prepustený,
2. hoci bol za obdobný čin v predchádzajúcich dvadsiatich štyroch mesiacoch postihnutý,

potrestá sa trestom odňatia slobody na šesť mesiacov až tri roky.

(2) Rovnako ako v odseku 1 sa potrestá, kto poruší práva spotrebiteľa tým, že dá na konanie spočívajúce v obchodných praktikách podľa odseku 1 pokyn, hoci predávajúci bol za obdobné konanie v predchádzajúcich dvadsiatich štyroch mesiacoch postihnutý.“.

8. Za § 438a sa vkladá § 438b, ktorý vrátane nadpisu znie:

„§ 438b

Prechodné ustanovenia k úpravám účinným

od 15. novembra 2008

Ustanovenie § 269a sa použije len vtedy, ak páchateľ alebo predávajúci bol predchádzajúcim rozhodnutím postihnutý po 14. novembri 2008.“.

**Čl. II**

Tento zákon nadobúda účinnosť 15. novembra 2008.